Ma los baba by hospitaalArgieffoto Die polisie in die Oos-Kaap is op soek na ŉ 22-jarige vrou wat glo sonder haar pasgebore baba die hospitaal verlaat het. “Die vrou het op 10 September geboorte geskenk by Cecilia Makiwane-hospitaal,” het lt. Nkosikho Mzuku, woordvoerder van die polisie, in ŉ verklaring gesê. Die babadogtertjie word by die hospitaal gehou en is in ŉ goeie toestand. “Die polisie ondersoek ŉ saak van kinderverwaarlosing,” het Mzuku bygevoeg. Enigiemand met inligting oor die kind se ma word versoek om die ondersoekbeampte, sers. Sizeka Mangesi by 071 352 4720 te kontak.